ועדת החינוך, התרבות והספורט, כנסת 23, פרוטוקול מספר 7, 2020-06-16 10:30

רם שפע: בוקר טוב לכולם.

רם שפע: בוקר טוב לכל מי שאתנו בזום ובוקר טוב גם למי שאתנו פה, בחדר.

רם שפע: אפשר להבין את חברי הכנסת שלוקח להם זמן להגיע, חלקנו יצא מהמליאה ב-5:30, חלקנו ב-5:00 וחלקנו כבר קם מוקדם לכל מיני דברים, אז אני יכול לקבל בהבנה את זה שלוקח להם זמן.

רם שפע: עוזי דיין פה.

עוזי דיין: אפשר להוציא ח"כים מהמליאה, אבל אי-אפשר להוציא את המליאה מהח"כים.

רם שפע: ממש כך, בדיוק.

רם שפע: יישר כוח שהגעת.

רם שפע: החלטנו לקיים את הדיון הזה ממש מהר מהרגע שהבנו שהוועדה מתכנסת והמשרד פוצל.

רם שפע: אמרתי את זה גם לשר אלקין בשתי הפגישות שכבר היו לנו ובשיחות שהיו לנו תוך כדי, ואני חושב שרוב האנשים שאתנו בזום יכולים להסכים אתי, שלא היינו בוחרים בפיצול המשרד הזה.

רם שפע: אני לא חושב שזה הדבר הנכון למערכת החינוך, והיה אפשר להימנע מזה.

רם שפע: לאחר שאמרתי את זה, אני חושב שגם יש פה הזדמנות, ואם שני המשרדים – גם חינוך וגם השכלה גבוהה ומשלימה – יידעו להשתמש בהזדמנות שהם קיבלו, כשיש להם פחות תחומים תחתם ויכולת להתמקד יותר בחלק מהדברים, שכל מי שנמצא אתנו עושה ביומיום שלו, אז אני חושב שאנחנו יכולים להיתרם.

רם שפע: הלוואי שלא אתבדה, אני אופטימי בהקשר הזה, למרות שיש לי חששות ואני מביע אותם בלי חשש – אמרתי אותם גם פה עכשיו.

רם שפע: ברור שמהלך כזה יכול גם לייצר פגיעה.

רם שפע: כשאני מצרף את כל האתגר הזה לעובדה שאנחנו עומדים לפני שנה תקציבית מאוד מאוד מאתגרת בהקשרי קורונה – לא רק בהקשר של המשרד הזה, אלא באופן כללי – אני חושב שזה שם עלינו.

רם שפע: אני שותף של מי שנמצא פה בזום, בין אם זה נציגי המשרדים או נציגי הארגונים, לראות איך ביחד אנחנו עושים הכול הכול כדי שהילדים והילדות שלנו ייפגעו במינימום מהפיצול וייפגעו במינימום מהעובדה ששנת התקציב תהיה קשה.

רם שפע: בעיניי, זה התפקיד שלנו ולכן הדיון הזה, מבחינתי, היה הדיון השני שהיה צריך להיות.

רם שפע: הוא נדחה בשבוע בגלל הקורונה בכנסת, ועכשיו אנחנו מקיימים אותו.

רם שפע: אני שמח להיות פה.

רם שפע: אגיד במילה על עצמי – אני חושב שזה רלוונטי.

רם שפע: חשבתי הבוקר על מסלול חיי, ונראה לי שאני נוגע בחלק ניכר מהדברים שקשורים לשני המשרדים האלה.

רם שפע: כנער, הייתי בתנועת נוער – במחנות העולים – ואחרי זה יצאתי לשנת שירות.

רם שפע: אחרי הצבא הלכתי ללמוד חינוך.

רם שפע: לפני זה הייתי שלוש שנים בארגון נוער – אחריי.

רם שפע: אחרי שסיימתי ללמוד חינוך הלכתי להיות חבר מל"ג ונציג הסטודנטים בהשכלה הגבוהה.

רם שפע: אני לא אוהב לדבר על עצמי פה, בוועדה, אבל החיים שלי עברו כחוט השני ברוב התחומים שאנחנו אמונים עליהם.

רם שפע: אני מרגיש על עצמי שאני מבין די טוב את הצרכים.

רם שפע: אני לא מבין הכול ואני יכול ללמוד אין-סוף דברים, אבל הלב שלי והנשמה נמצאים בדיוק באזורים הרגישים של הפיצול ואני מחויב בעומק, ולא רק בגלל שהוועדה צריכה להתעסק בזה.

רם שפע: חוויות החיים שלי מחייבות אותי להיות חלק מזה.

רם שפע: אני מניח שהשלמתי לחלקכם פרטים, ומי שידע את זה בעל פה – יישר כוח, ושישלח לי אחרי זה הודעה שהוא נאמן ויקיפדיה טוב.

רם שפע: בעוד כעשר דקות, אולי קצת יותר, חבר הכנסת והשר להשכלה גבוהה ומשלימה, זאב אלקין.

רם שפע: את כל נושא המים אנחנו מזיזים היום מהדיון.

רם שפע: אשמח להתחיל עם חגי גרוס, שהוא מנהל מינהל חברה ונוער ונציג המשרד.

רם שפע: שלום ובוקר טוב לך.

חגי גרוס: בוקר טוב.

רם שפע: נשמח לשמוע ממך סקירה, גם על הפיצול וגם על ההזדמנות והאתגר שאתה רואה בזה.

רם שפע: אני מניח שאחרי זה הארגונים יציגו את האופן שבו הם תופסים את זה, אבל נשמח לשמוע ממך תחילה.

חגי גרוס: קודם כול, כל המסלול שתיארת הוא מסלול שהנוער עובר אצלנו, במשרד.

חגי גרוס: החל מכיתה ד' תנועות נוער או ארגוני נוער, אחרי לימודי התיכון שנת הגשמה – ש"ש או מכינות, והשאיפה שלנו שאחרי הצבא ימשיכו במסלולי ההגשמה בשלל תוכניות שיש למשרדי הממשלה להציע.

חגי גרוס: נקודה שניה, כפי שאמרת, הפיצול הוא בדיעבד.

חגי גרוס: זאת אומרת, מלכתחילה היה נכון להשאיר את התחום הזה כולו במשרד החינוך או להעביר את כולו למשרד החדש להשכלה גבוהה.

חגי גרוס: אבל בהינתן שזאת ההחלטה, אני יכול להגיד ששני המשרדים עובדים בשיתוף פעולה.

חגי גרוס: המטרה המשותפת של שני המשרדים היא שהתחומים האלה לא ייפגעו, ולכן נעשו מספר פעולות.

חגי גרוס: קודם כול, פעולות על ידי משרד החינוך: משרד החינוך ממשיך לתמוך באנשי המקצוע שעוברים למשרד החדש במספר נושאים, כגון כוח אדם, תקציבים ומשאבי אנוש.

חגי גרוס: ההסכם עם משרד החינוך הוא שהאנשים יישארו, פחות או יותר, באותם מקומות פיזיים, באותם משרדים, וזה יוצר מעטפת שנותנת את התחושה לאנשי המקצוע שעוברים שהם נשארים במשפחה, אבל המשפחה הורחבה למשרד הנוסף.

חגי גרוס: כמו כן, אנחנו עובדים על מנגנוני תיאום ושיתוף פעולה.

חגי גרוס: אני רוצה לציין שהאנשים הם אותם אנשים שעשו פעילות א' במשרד החינוך, ועוברים למשרד החדש.

חגי גרוס: זאת התקווה והשאיפה שלי, שבאמת אותם אנשי מקצוע יעברו ובשל כך אני מאמין שהנזק – אם יהיה – יהיה נזק מינימלי, ככל שזה תלוי באנשי המקצוע שעוברים ובשני המשרדים שינהלו במשותף את הזירה הזאת, של החינוך הבלתי פורמלי.

רם שפע: באיזה אזורים יש עדיין מחלוקות ביניכם על מה עובר ומה לא עובר, כתחום?

חגי גרוס: אני חושב שאין מחלוקות.

חגי גרוס: ההסכמה היא שכל התחומים שאינם שייכים ישירות לבתי הספר – הדוגמאות הבולטות הן תנועות הנוער, ארגוני הנוער, המתנ"סים ומנהלי יחידות הנוער – עוברים.

חגי גרוס: נושאים שהם מובהקים בתוך בתי הספר – כגון של"ח, מעורבות חברתית וכל בעלי התפקידים בתוך בתי הספר – נשארים.

חגי גרוס: אם יש ויכוחים – הם בשוליים.

חגי גרוס: אני מתחייב, לפחות מבחינתי, ששיתוף הפעולה יהיה מלא.

רם שפע: כמה מילים על האתגר התקציבי.

רם שפע: האם כל היחידות שעוברות אליכם עוברות יחד עם התקציב?

חגי גרוס: התקציב הוא אתגר בכל שנה, ובשנה הנוכחית הוא אתגר כפול.

חגי גרוס: אני לא יודע אם אני מוסמך לדבר על תקציב.

חגי גרוס: אני יודע שכרגע ההחלטה היא שהתקציב הבסיסי עובר, מה שאומר שעלולות להיווצר בעיות תקציביות בעיקר בשני נושאים: א.

חגי גרוס: בתקציב תוספתי; ב.

חגי גרוס: בתקציבים קואליציוניים, שתמיד היו אלה שהשלימו את הפערים.

רם שפע: אני מניח שתיכף נשמע מהשר קצת יותר פרטים בנוגע לתקציב וגם בנוגע לכמה דברים שאני יודע שהם כן במחלוקת, וזה בסדר שיש ביניכם מחלוקת.

רם שפע: הארגונים והגופים שאתה מובילים חייבים לדעת את זה ולהכיר, ואני כבר שמעתי כל מיני דברים, וזה בסדר, זה חלק מהעניין.

חגי גרוס: אני רוצה להעיר משפט אחרון.

חגי גרוס: אנחנו בקשר רציף והדוק עם כל הארגונים מרגע קבלת ההודעה שהונחתה עלינו כהחלטת ממשלה.

חגי גרוס: ממשיכים לתת את השירות הטוב ביותר, ממשיכים ללוות את כל הארגונים, גם אלה שעוברים וגם אלה שנשארים, לאורך כל הדרך.

רם שפע: עוזי, אתה רוצה לשאול משהו?

רם שפע: חבר הכנסת דיין מבקש לשאול שאלה.

עוזי דיין: בוקר טוב.

עוזי דיין: 1.

עוזי דיין: מבחינה פיזית, אתם ממשיכים לעבוד בדיוק מאותם מקומות או לא? 2.

עוזי דיין: אם אפשר, פירוט על מה לא עבר ממינהל חברה ונוער.

חגי גרוס: לגבי השאלה הראשונה, התשובה היא: ככל הנראה כן.

חגי גרוס: זה אמור להיסגר, אבל אני יודע שזה הכיוון.

חגי גרוס: אנחנו נמשיך לעבוד מאותם מקומות פיזיים, מאותם משרדים.

חגי גרוס: לגבי מה שלא עבר – נתתי בקווים כלליים.

חגי גרוס: כל נושא של"ח וטיולים נשאר במשרד החינוך, זה קשור ישירות לבתי הספר; כל נושא המעורבות החברתית, כל נושא ההכנה לצה"ל וכל התפקידים שנמצאים בתוך בתי הספר – כגון מועצת התלמידים, ההתנדבות, החינוך החברתי הבית ספרי – אלה הדברים שנשארים.

עוזי דיין: שאלה אחרונה: איזה גופים או פרוצדורות גם במבנה החדש בהכרח תעשה דרך משרד החינוך?

חגי גרוס: לא הבנתי את השאלה.

עוזי דיין: אני משער שלא רק פיזית אתה נשאר באזור משרד החינוך, אלא שיש דברים שהצורה שאתה עובד בה היום, תמשיך לעבוד עם גופים או עם אגפים או עם קשרים מסוימים במשרד החינוך.

עוזי דיין: מה הם הדברים העיקריים האלה?

חגי גרוס: בהנחה שאני עובר למשרד החדש, אז ודאי שנצטרך להמשיך לעבוד עם כל האגפים הרלוונטיים, למשל המינהל הפדגוגי.

חגי גרוס: לדוגמה, אני יודע שהוגש מסמך למשרד החינוך: אם תנועות הנוער וארגוני הנוער צריכים לגייס תלמידים ובשביל זה הם צריכים להיכנס לבית הספר, אז הכתובת תהיה המינהל הפדגוגי.

חגי גרוס: אני מבין ומאמין שהאינטרס המשותף הוא לשני הצדדים, שתנועות הנוער וארגוני הנוער יצליחו, לכן אני מאמין ששערי בתי הספר ייפתחו.

חגי גרוס: עוד דוגמה: המינהל הפדגוגי, המזכירות הפדגוגית, בנושא שיעורים ופיתוח חומרי למידה; האגף הביטחוני, שזה קריטי להמשך שיתוף פעולה, עד שהמשרד החדש יצליח להעמיד מערכת ביטחון ובטיחות ברמה ראויה.

חגי גרוס: משיחות שלי עם כל המנהלים האלה במשרד החינוך, מעבר לחברות האישית שלנו, יש נכונות להמשך שיתוף פעולה.

עוזי דיין: מה, למיטב הבנתך, מעמדו של חוזר מנכ"ל מרגע שבוצע המעבר?

חגי גרוס: זאת שאלה טובה, עוזי.

חגי גרוס: זאת שאלה יותר למשפטנים.

חגי גרוס: הגופים שיעברו, אני אמליץ להם לאמץ את חוזר המנכ"ל, בגלל שזה המסמך המקיף ביותר והמקצועי ביותר שמדבר על פעילות חוץ, למשל.

חגי גרוס: עדיין אפשר יהיה לקיים התאמות לגופים מסוימים, שיצטרכו לקבל את האישור של הלשכה המשפטית ושל היחידה המקצועית.

עוזי דיין: עד חוזר מנכ"ל של המשרד החדש.

רם שפע: בדיוק, ייצאו גם כאלה.

רם שפע: אני מניח שנחזור אליך בהמשך הדיון, אתה נשאר אתנו.

רם שפע: אני מציע, עד שהשר יצטרף אלינו, לשמוע את האופן שבו זה משתקף במועצות האזוריות ואיך זה פוגש את הילדים שלנו.

רם שפע: אשמח שאייל רייז, סגן ראש מועצת מטה אשר, יתייחס.

רם שפע: אחרי זה נשמע גם את שלומי קסטרו.

רם שפע: שלום אייל, בוקר טוב.

אייל רייז: שלום, בוקר טוב.

אייל רייז: נמצא פה גם ערן, יושב-ראש ועדת החינוך, וגם רינת תיכף תצטרף.

אייל רייז: ברשותכם, אני רוצה להעביר איזשהו מסר וכתבנו גם מסמך אליך, יושב-ראש הוועדה.

אייל רייז: אגיד בפתח דבריי שאני מבין למה חגי מציג את התמונה כפי שהוא מציג, אבל בשטח אלה לא פני הדברים.

אייל רייז: תיכף אתן דוגמה וגם אגיד מה אנחנו מבקשים.

אייל רייז: צריך להבין שברגע שאבא ואמא מתגרשים – וזה הדימוי המיטבי שאני יכול לתת – הראשונים שמשלמים את המחיר, לצערי, זה הילדים והנערים, אלא אם כן יש מבוגר אחרי, שקוראים לו ועדת החינוך של הכנסת, שישכיל להקים ועדת משנה שיקדם ויבין שצריך לעשות פה מהלך של הסדרה, שהוא לא רק - - -

רם שפע: אני רק מבקש לתקן אותך שיש בוועדת הכנסת צעיר אחראי.

רם שפע: סליחה, זה התבקש.

רם שפע: תמשיך.

אייל רייז: הצעיר האחראי, להבנתי, צריך להקים ועדת משנה, שתפקח ותדאג לכך שיהיה מסמך הסדרה כתוב, משפטי, שמאפשר לקיים את מערכת היחסים בלי לפגוע, לא במנהלי יחידות הנוער, לא ביחידות הנוער וגם לא בילדים ובנוער, ואתן דוגמה.

אייל רייז: כל שנה במהלך חודש אפריל-מאי יוצא קול קורא שנמצא בבסיס התקציב של 11.5 מיליון שקל, תחת הרצון לקיים פעילויות בחופשת הקיץ, שנקראת ערים וילדים של הנוער.

אייל רייז: היום אנחנו בחודש יוני; הקול הקורא הזה לא סתם לא יצא, הוא גם לא ייצא, כי המשרדים לא מצליחים לייצר את ההסדרה ביניהם.

אייל רייז: אם תקבל החלטה שאתה רוצה בשבוע הבא להבין משני הגופים איך הם מוציאים את הקול הקורא, אז אולי הילדים יזכו בקיץ לאיזשהו תקציב תומך של פעילות, וזו רק דוגמה.

אייל רייז: דוגמה נוספת שצריך להבין אותה: להגיד למנהלי יחידות הנוער ברשויות, שהם הגורם המתכלל כפי שכתוב בחוק הנוער, אבל לא להעמיד לרשותם את התשתיות של מרכזי ההדרכה, של קורסי האוריינטציה, של היתרי הפעילות, אז אנחנו מבינים שאם בחצרה של רשות צריך לגייס עכשיו מדריכים שידריכו את הנוער והם צריכים לקבל את התעודה, אז משרד א' צריך לבקש ממשרד ב', ואנחנו מבינים שפה זה נופל על סדרי עדיפויות והדברים, אם נרצה או לא נרצה, ייתקעו.

אייל רייז: נתתי שתי דוגמאות.

אייל רייז: אני עוצר כאן, כי אני יודע שהזמן קצר, ולכן גם העברנו מסמך אליך, יושב-ראש הוועדה, עם המלצה כתובה שבעת הזאת, לאור ההחלטה של הפיצול, ועדת החינוך של הכנסת צריכה להקים ועדת משנה, צריכה לדאוג שיהיה מסמך שיסדיר את הדברים.

אייל רייז: אני לא נכנס לפרטים, אבל אם מתוך 45 מפקחים מתכללים עוברים 15, אז אתם מה המשמעויות של הנגשת הפעילות המקצועית לרשויות.

אייל רייז: אני לא רוצה לרדת יותר מדי לדוגמאות, למרות שיש, אני רוצה להתעסק בעיקר.

אייל רייז: דבר אחרון שאני רוצה להאיר את עיניכם, וגם מתוך הכרות של חלק מהנפשות: היה לי חלק בהקמת האגודה המקצועית למנהלי יחידות הנוער בארץ, היה לי חלק בקידום חוק הנוער, שהוא הבסיס הארגוני שאפשר גם בשלטון המקומי – בספר הלבן – להכיר במעמד החשוב שיש למנהלי יחידות הנוער כגורם מתכלל.

אייל רייז: בתוך זה גם נבנתה פרופסיה יחד עם ההשכלה הגבוהה, עם האקדמיה – עם בר אילן, עם בית ברל, עם אורנים ועם מקומות נוספים – שבנו פה פרופסיה שלא הייתה לפני 15 שנה.

אייל רייז: לבוא היום באבחת - - -

רם שפע: אייל, משפט סיכום.

איל רייז: היום, בשעה שאנחנו יודעים שאין באמת מחויבות משמעותית בין שני המשרדים להסדיר את הנקודה הזאת, אני חושב שאסור לנו להיות במקום שמוותר על ההסדר.

איל רייז: דבר אחרון, אני חושב שהדברים שיש להם תקנה סגורה, כמו תנועות הנוער, ארגוני הנוער והחברה למתנ"סים, שם לא גרה הבעיה, הם יידעו להתנהל.

איל רייז: רק צריך לזכור שמנהלי יחידות הנוער, שעליהם עמדתי, הם הגורם בכל רשות שמתכלל את אותם גופים כדי שיצליחו.

רם שפע: תודה רבה.

רם שפע: אני שמח שכבר, כראשון הדוברים שלא מהמשרד, הצפת אתגרים.

רם שפע: נשמח לשמוע את שלומי קסטרו, שהוא מנכ"ל ארגוני הנוער בישראל – ואני מקווה שכולם פה, לפחות בדיון, יודעים להבדיל בין ארגוני הנוער לתנועות הנוער.

רם שפע: אגיד משהו לא בציניות: אני חושב שבשנים האחרונות, גם בזכות הפעילות שלכם, הרבה מאוד אנשים מצליחים להבין גם את ההבדל המהותי, וודאי הטכני.

רם שפע: מכיוון שבחרת להגיע לפה ואתה נמצא אתנו בחדר קיבלת את רשות הדיבור מוקדם.

רם שפע: בבקשה.

שלומי קסטרו: תודה.

שלומי קסטרו: בחרתי להגיע לכאן כי אני חושב שיש פעילות ויש דחיפות לטפל במספר נושאים ואנחנו, מן הסתם, נמצאים בשטח או רוצים לצאת בשטח.

שלומי קסטרו: אני חושב שזה מספר את הסיפור.

שלומי קסטרו: בני הנוער תיכף יוצאים לחופשת הקיץ, בעיניי זה אירוע מרכזי שצריך להיות לפתחנו.

שלומי קסטרו: ארגוני הנוער יצרו תוכניות חדשות להפעלת עשרות אלפי מתנדבים, בני נוער בהתנדבות קיץ של העשרה וחוויה, בהתאם למגבלות המאוד מורכבות שקיימות עלינו כרגע ממשרד הבריאות, וכבר בשיתוף פעולה עם המשרד להשכלה גבוהה ומשלימה ועם הרשויות המקומיות.

שלומי קסטרו: אנחנו מתכננים להוציא בין 10,000 ל-15,000 בני נוער למסעות התנדבות משמעותיים בקיץ, אחרי תקופת הקורונה שבה הארגונים והשותפים שלנו בתנועות יצאו למשימות לאומיות רבות.

שלומי קסטרו: חשוב לומר שברקע כל השיח הזה החופשה בפתח והנוער מחכה.

שלומי קסטרו: אנחנו חושבים שצריך לתת את כל הכלים למשרד להשכלה גבוהה ומשלימה בראשותו של השר אלקין, דרכו לארגוני הנוער, התנועות וכמובן, כל המוטבים האחרים, קודם כול כדי שפעילויות הקיץ – שבעיניי זה המבחן הראשון של כולנו – יתקיימו במלואן, בעיקר התקציבים שמשרד החינוך העביר בפועל בשלוש השנים האחרונות, התחייבויות שמשרד החינוך נתן לארגונים שאמורים להצטרף ומעטפת מקצועי, כפי שחגי, ראש המינהל, ציין.

שלומי קסטרו: מבחינתנו, משרד החינוך ימשיך להיות שותף מרכזי.

שלומי קסטרו: זאת אומרת, בסוף המוטבים המידיים הם תלמידיו; תלמידיו הם חניכינו וילדיו הם ילדינו.

שלומי קסטרו: זה לצד הצמיחה שאנחנו צפויים ומקווים לראות במשרד להשכלה גבוהה ומשלימה.

שלומי קסטרו: משרד החינוך והמנכ"ל, לשמחת כל השותפים שיושבים כאן בשיחה, דיברו המון על קומת החינוך הבלתי פורמלי בשנים האחרונות, והציגו מדיניות של החינוך הבלתי פורמלי בכלל – רשויות מקומיות, מחלקות נוער, תנועות נוער וארגוני נוער – שהם הדבר שצריך לבנות, לייצב ולתקצב.

שלומי קסטרו: אשמח לדעת ולשמוע שמשרד החינוך ממשיך במדיניות הזאת, בהובלת השר גלנט ומנכ"ל המשרד.

שלומי קסטרו: דבר נוסף שאני מבקש הוא שבמעבר הזה משרד החינוך יבחן את האפשרות לתקן את העוול של החלטה 922, עם תקציבים לבני נוער במגזר הערבי.

שלומי קסטרו: יש פה הזדמנות.

שלומי קסטרו: השר אלקין קיבל לידיו את הטיפול גם בהחלטה הזאת, ויש בני נוער נהדרים בחברה הערבית, שבשל עוול שנוצר לא קיבלו את הטיפול, ולכן אשמח מאוד שגם הדבר הזה - - -

רם שפע: אתה יכול להתייחס למה הם לא קיבלו?

שלומי קסטרו: זו בעיקר תוצאה של אתגר פוליטי שהיה ותיקון תקנה שלא התבצע.

שלומי קסטרו: אבל ככל שאנחנו מבינים, אין מניעה.

שלומי קסטרו: אנחנו יודעים שמנכ"ל משרד החינוך מאוד תמך בזה לאחרונה, אנחנו יודעים שהצורך עדיין קיים ואפשר לעדכן תוכניות עבודה לשנת 2020 כך שגם לבני הנוער בחברה הערבית, חלילה, לפחות לא תהיה נסיגה בפעילות.

שלומי קסטרו: זה בעיניי דבר מרכזי.

שלומי קסטרו: אני חוזר ואומר: הקיץ הוא הדבר הגדול שאנחנו צריכים ללכת אליו, ולכן הדברים צריכים להיפתר בין המשרדים בבהילות גדולה.

רם שפע: תודה רבה.

רם שפע: היית תמציתי והראית לנו עוד זווית.

רם שפע: עד שהשר אלקין יצטרף אלינו, חבר הכנסת סמי אבו שחאדה, אם אתה רוצה לומר משהו אז אשמח.

רם שפע: כמובן, לא יכול להגיע לכנסת מטעמי קורונה.

רם שפע: כמו שאיחלתי לך אתמול, אז גם היום – בריאות שלמה.

רם שפע: בבקשה.

סמי אבו שחאדה: בוקר טוב.

סמי אבו שחאדה: אני מסכים לגמרי עם הדובר האחרון.

סמי אבו שחאדה: עכשיו אנחנו נכנסים לקיץ, זו בדיוק התקופה של הפעילות.

סמי אבו שחאדה: אני חושב אם לא יותר נכון בינתיים, בתקופה הזו – עד שכל הדברים יתבהרו ועד שכל העניין של העברת סמכויות יהיה ברור מי מעביר, איך וכו' – אולי נכון לשמור את המצב הקיים עד לתחילת ספטמבר, ובחודשיים הקרובים יסדרו את כל הדברים הטכניים והביורוקרטיים כדי שלא יהיה מצב שאנחנו תוקעים את ארגוני הנוער ואת תנועות הנוער בגלל סיבות ביורוקרטיות, שיש כוונות טובות אבל לא יודעים ואולי התקציב כן עבר ולא עבר.

סמי אבו שחאדה: אולי, בגלל שברור לנו שאנחנו כבר בתוך הקיץ ויש ניסיון של כמה שנים ואי-אפשר לקפוץ מעל כל הניסיון והידע, אני חושב שיותר נכון עכשיו, במצב הקיים, לשמור את הסטטוס קוו, לפחות עד תחילת ספטמבר, ומשם ייכנס המשרד החדש ויתחיל להוביל את העניינים.

סמי אבו שחאדה: אני חושב שכדאי לשקול את זה.

סמי אבו שחאדה: תודה רבה לכם.

רם שפע: תודה רבה לך, חבר הכנסת שחאדה.

רם שפע: אני חושב שאנחנו כבר בעיצומו של תהליך, גם של מעבר של כספים וגם של מעבר של יחידות, אפילו לגבי קומות בתוך מינהל חברה ונוער כבר יש הבנה.

רם שפע: בקיצור, אני חושב אנחנו לא בעולם של שמירה על הקיים אלא בעולם של לעשות הכול כדי שהפגיעה – ואתה צודק בהתייחסות שלך לקיץ – ודאי בטווח הזמן המיידי, תהיה מינימלית.

רם שפע: אני חושב שהיא תהיה, להגיד שלא תהיה שום פגיעה זו היתממות, אבל היא צריכה להיות מינימלית ואנחנו צריכים לוודא שהכול יהיה יותר חלק.

רם שפע: גם אני דיברתי על זה, וגם שלומי קסטרו התייחס, שיש פה גם הזדמנות לתקן עוולות, אז אם נצליח בכך יהיה מצוין.

רם שפע: אשמח לשמוע את נפתלי דרעי, מזכ"ל מועצת תנועות הנוער שמייצג את התנועות, אחרי ששמענו את הארגונים.

רם שפע: בוקר טוב לך.

נפתלי דרעי: בוקר טוב, תודה רבה.

נפתלי דרעי: חבר הכנסת רם שפע, אני בדיון הראשון שאתה יושב-ראש הוועדה, אז זו הזדמנות לברך אותך בהצלחה בתפקיד.

נפתלי דרעי: יש לנו שנים של עבודה ביחד.

רם שפע: תודה גדולה.

נפתלי דרעי: ברשותך, אתן שני משפטי רקע על התקופה עם משרד החינוך, אחר כך על ההזדמנות עם המשרד החדש ואחר כך כל הבעיות.

רם שפע: אשמח שתגביר את קולך.

נפתלי דרעי: אוקיי.

נפתלי דרעי: אני רוצה לפתוח ולומר שהיו לנו שנים רבות של עבודה משותפת עם משרד החינוך, ומאוד מאוד נהנינו מהעבודה במשרד החינוך.

נפתלי דרעי: זכינו לשיתוף פעולה של השרים, של המנכ"לים, זכינו להרבה תקציבים ולמשאבים, שהם שווי ערך לתקציבים, שתיכף נדבר עליהם, שאנחנו רוצים שזה ימשיך להינתן על ידי משרד החינוך, כי אנחנו לא רואים אפשרות אחרת לקבל אותם.

נפתלי דרעי: יחד עם זאת, ברגע שהחליטה הממשלה על הקמת המשרד החדש והעברת תחום החינוך הבלתי פורמלי אליו אנחנו מקבלים את זה.

נפתלי דרעי: אנחנו לא מחליטים בשביל הממשלה את ההחלטות שלה, ואנחנו מנסים לראות איך אנחנו מנסים להוציא את הטוב מכל החלטה כזאת.

נפתלי דרעי: אני רואה כאן הזדמנות, שכל תחום החינוך הבלתי פורמלי יהיה במשרד חדש ויהיה תחום מרכזי בו.

נפתלי דרעי: מהניסיון של משרדים אחרים שנפתחו סביב נושאים כאלה ואחרים, בסופו של דבר הם קיבלו גם יותר משאבים וגם הרבה יותר הזדמנות לפיתוח מקצועי, העמקה ושיתוף פעולה עם משרדי ממשלה אחרים.

נפתלי דרעי: כך שאנחנו רואים פה גם הזדמנות, לא רק קשיים.

נפתלי דרעי: הקשיים בוודאי קיימים ויהיו, וצריך לראות איך מתגברים עליהם.

נפתלי דרעי: הבסיס להתגברות על הקשיים האלה הוא שיתוף פעולה של שני המשרדים.

נפתלי דרעי: אם שני המשרדים יבואו בידיים נקיות למהלך הזה ויראו את טובת החינוך הבלתי פורמלי והארגונים בחברה האזרחית שעושים את העבודה ולא יציבו בפניהם קשיים, אז נוכל לעשות פה עבודה מצוינת בתחום החינוך הבלתי פורמלי.

נפתלי דרעי: אני רוצה להתחיל עם דוגמה, שאולי מרמזת על הקשיים שאמרתי קודם.

נפתלי דרעי: אנחנו בשנה שאין בה תקציב, ובשנה שאין תקציב מקבלים מקדמות.

נפתלי דרעי: משרד החינוך עשה עבודה נהדרת, ביחד עם החשבות, והצלחנו לקבל 40% מקדמה עוד לפני ליל הסדר, אבל מאז אין יותר מקדמות, למרות שנוהל שר האוצר מאפשר מתן מקדמות של עד 70% בשנה שאין תקציב.

נפתלי דרעי: אנחנו מנסים בימים האחרונים לברר מה קורה עם הדבר הזה.

נפתלי דרעי: האיתותים שאנחנו מקבלים ממשרד החינוך הם שאין יותר מקדמות, לא נקבל.

נפתלי דרעי: יש בעיות כאלה, בעיות אחרות, התחייבויות כאלה ואחרות.

נפתלי דרעי: בעבר היינו בסדר עדיפות אחר, ואני מקווה שזה לא מרמז על הבאות, על מה אנחנו הולכים לחוות בעניין הזה.

רם שפע: אני רוצה להתעכב.

רם שפע: אמרת הרבה דברים טובים בתחילת הדרך, אבל ציינת סוגיה די דרמטית.

רם שפע: תיכף נשמע את נציגת משרד האוצר.

רם שפע: אתה אומר שעד עכשיו קיבלתם מקדמה של 40% והייתם אמורים לקבל פעימה נוספת, שעוד לא הגיעה?

נפתלי דרעי: לא הגיעה וגם אומרים לנו שהיא לא תגיע כרגע.

נפתלי דרעי: לא נתנו לנו שום תקווה שנראה עוד כסף במקדמות האלה.

נפתלי דרעי: המשרד החדש עדיין לא התחיל לעבוד, אז אין לי מה לבוא אליהם בטענות.

נפתלי דרעי: אבל לפחות משרד החינוך – כמו שאני מבין, מערכת הכספים תמשיך לעבוד ממשרד החינוך – הם להבין שהם צריכים לראות גם אותנו.

נפתלי דרעי: לגבי מה ששאלת את חגי קודם בנושא התקציבים – צריך להבין שההחלטה על העברת בסיס התקציב היא דרמטית.

נפתלי דרעי: ניקח את תקנת ארגוני הנוער; יש שם בסיס תקציב של 32 או 35 מיליון שקלים.

נפתלי דרעי: בשנים האחרונות התקציב שלהם הסתכם ב-52 מיליון שקלים, אם יעבירו 32 או 35 מיליון עוד לפני שיעשו קיצוצים – כי בטח יעשו קיצוצים – אנחנו מדברים על הרעה גדולה מאוד ופגיעה ממשית בארגונים.

שלומי קסטרו: אחרית הימים, נפתלי.

שלומי קסטרו: התחלת לדאוג לארגוני הנוער?

שלומי קסטרו: ממש, אני גאה בך, אחרי שפגעת בהם שנים.

שלומי קסטרו: אל תדבר בשמם, בבקשה.

שלומי קסטרו: תדאג לעצמך.

נפתלי דרעי: אדוני היושב-ראש, אני מבקש - - -

רם שפע: רגע, רגע שלומי, רק רגע.

רם שפע: לא כולם מכירים את ההיסטוריה, ומבחינתי, אני שמח - - -

שלומי קסטרו: לא לא, אין שום היסטוריה.

שלומי קסטרו: שלא ידאג – אתה תדאג לענייניך.

שלומי קסטרו: חוצפן.

רם שפע: אני שמח שאתה מציין את זה, גם כמי שאישית התרוצץ במסדרונות הכנסת ובוועדת הכספים כדי לדאוג לתוספת התקציב – כלומר לתקציב שהוא לא בבסיס.

רם שפע: אבל תמשיך.

רם שפע: שלומי, אני מבקש.

נפתלי דרעי: צר לי שמי שרואה את עצמו ממונה על הארגונים לא מעלה את הבעיות שלהם, אז אני נדרש לעשות כן.

נפתלי דרעי: כמו שידוע לך - - -

רם שפע: רגע רגע, אני רוצה להגיד משהו לשניכם.

שלומי קסטרו: אין ספק.

שלומי קסטרו: נפתלי, אתה לא מייצג את ארגוני הנוער.

רם שפע: לא, שלומי, אני לא מסכים.

נפתלי דרעי: - - - לצעוק - - -

רם שפע: נפתלי, תקשיב.

רם שפע: אותך הרבה יותר קל, כי יש בסוף mute בזום; ראשי ועדות אחרים עושים את זה בקלות, אני פחות בעניין.

רם שפע: אבל אני מבקש משניכם לעצור.

נפתלי דרעי: זכות הדיבור היא שלי.

נפתלי דרעי: אני לא התפרצתי.

רם שפע: בסדר, אבל גם הסגנון לא מתאים.

רם שפע: אנחנו ועדת חינוך, צופים בנו אנשים ונמצא את הדרך לשפר את המצב.

רם שפע: קדימה, נפתלי.

עוזי דיין: נפתלי, זה עוזי.

רם שפע: אבל הוא היה באמצע משפט.

רם שפע: אוקיי, חבר הכנסת דיין מתקשה לא להתפרץ.

עוזי דיין: רק שאלה שתגלם אותה, בבקשה, בדברים שלך.

עוזי דיין: התקופה של הקורונה, מבחינת תנועות הנוער היא תקופה, מעבר לאי-פעילות, מבחינה תקציבית היא חסכה כסף, היא הוציאה יותר כסף או שללא שינוי?

נפתלי דרעי: היא יצרה גירעונות, ואסביר למה.

נפתלי דרעי: קודם כול, היו הכנות לקראת פעילויות פורים ופסח שנעשו, ובסוף הפעילויות האלה לא התקיימו.

נפתלי דרעי: הכספים עבור הפעילויות האלה הוחזרו להורים ואז נוצרו קשיים.

נפתלי דרעי: יש כוח אדם, שחלק מהכספים של הפעילויות מממנות את כוח האדם הזה, ומכיוון שלא הייתה פעילות ולא נגבה כסף על הפעילות, למרות שההוצאות יצאו, אז יש גירעונות.

נפתלי דרעי: מפעלי הקיץ, כלומר החודשיים הקרובים – אם לא יהיו המחזורים של ההכנסות עבור מפעלי הקיץ, זה יגרום לגל פיטורים גדול מאוד בתנועות הנוער כי יצטרכו לצמצם את כוח האדם כדי לחסוך את ההוצאות האלה או לגירעונות גדולים מאוד.

נפתלי דרעי: אני רוצה לדבר על הדברים האחרים, שקשורים במעבר בין המשרדים והשירותים, שאני מקווה שנמשיך לקבל, בהסכמה בין שני המשרדים.

נפתלי דרעי: יש תחומים שהם לא כסף, הם שווי כסף , שעוסקים בחיי אדם – ביטחון, בטיחות וכו'.

רם שפע: נפתלי, נסה לתמצת כי השר אתנו ונשמח לעבור אליו.

נפתלי דרעי: כן.

נפתלי דרעי: חדר מצב וכו'.

נפתלי דרעי: צריך לראות איך במעבר הזה מסדירים את ההסכמות בין שני המשרדים, שהגופים שצורכים את השירותים האלה ימשיכו לקבל אותם במסגרת הקיימת ולא יהיה פה איזשהו באג של רווח, כי זה בלתי אפשרי מבחינתנו.

נפתלי דרעי: הדבר האחרון – הקיץ.

נפתלי דרעי: כרגע אין לנו אישורים לקיים את הקיץ – לא מחנות קיץ, לא קייטנות ולא דברים אחרים.

נפתלי דרעי: הדבר הזה דורש התערבות, ואני מבקש גם ממך להפעיל את הלחצים איפה שצריך, גם במשרד הבריאות, כדי שיאשרו את המתווים ונוכל לקיים את הפעילות.

נפתלי דרעי: ב-13 או ב-30 – לא משנה, מתי שיסתיימו הלימודים – הילדים יהיו ברחובות.

נפתלי דרעי: אנחנו מתכוונים לעשות פעילויות בהיקפים של מאות אלפי ילדים בסניפי תנועות הנוער.

נפתלי דרעי: התנועות החליטו שהן ממשיכות את הפעילויות שלהן גם בקיץ באופן רצוף, אין חופשה מבחינתנו, ואנחנו מבקשים שיאשרו לנו את המתווים להפעלת הפעילויות האלה – גם לטיולים וגם לקייטנות בתנועות.

נפתלי דרעי: תודה רבה.

רם שפע: תודה רבה.

רם שפע: נמצא אתנו השר אלקין.

רם שפע: שלום, כבוד השר.

רם שפע: אגיד משפט לפני שעוברים אליך, אמרתי גם בהתחלה, אבל אני רוצה שזה יהיה גם באוזניך.

רם שפע: ראשית, כבר מכניסתך לתפקיד, לפחות על פי הממשק בינינו, נראה שאתה גם מבין את הגם ובעיקר רוצה אותו, ומבין שאפשר לקחת את הפיצול הזה כהזדמנות.

רם שפע: אמרתי גם באוזניך וגם פה שהפיצול הזה הוא לא הדבר שהייתי בוחר בו, נראה לי שכולנו מבינים את זה.

רם שפע: אגיד עוד משפט, שלא מספיק נאמר פה ואני חושב שהוא חשוב: בסוף ההפרדה שאנחנו יוצרים במשרד בין החינוך הפורמלי ללא פורמלי, יש בה משהו מעט מלאכותי.

רם שפע: נראה לי, שכתפיסה חינוכית, אנחנו מבינים שככל שהיינו מצליחים לייצר יותר חיבורים הוליסטיים היינו מיטיבים עם הילדים.

רם שפע: נראה לי, וזה נאמר פה עם ידי חגי ועל ידי כולם, שגם אתם מבינים את זה, וככל שהמשרדים יידעו לשתף פעולה גם נצליח לעשות את זה.

רם שפע: דובר גם על זה שיש פה הזדמנות לתקן דברים שלא עבדו טוב בשנים האחרונות וגם הזדמנות מעולה, בעיניי, עבורך להצליח לקחת כל מיני אגפים ותחומים תחת המשרד שלך, ומכיוון שהוא לא עם שאר אתגרי החינוך, להתמקד, לשפר ולמקצע את הקיים.

רם שפע: כמו שדיברנו, האתגר של הקיץ הוא אתגר מיידי ועכשווי ויש לנו הרבה מאוד סימני שאלה.

רם שפע: תודה שאתה אתנו, לא מובן מאליו.

רם שפע: אנחנו רואים שאתה בנסיעה ומתרוצץ ממקום למקום, אז תודה.

רם שפע: בבקשה.

זאב אלקין: תודה רבה, אדוני היושב-ראש.

זאב אלקין: קודם כול, אדבר על ההקשר הכולל.

זאב אלקין: יש פה גם אתגרים וגם הזדמנות.

זאב אלקין: אין מחלוקת בינינו על כך שחשוב מאוד לשמור את הזיקה לעולם של החינוך הפורמלי ולשמור את הזיקה לשיתוף פעולה עם משרד החינוך.

זאב אלקין: חד-משמעית, אנחנו עובדים יד ביד עם משרד החינוך.

זאב אלקין: גם תהליך החיתוך, שהוא לא פשוט, מתבצע בהידברות ואנחנו גם בונים על המשך שיתוף פעולה, עד כדי כך שבשונה מכל המשרדים החדשים שמוקמים על הפלטפורמה של משרד ראש הממשלה, ויתרתי על הפלטפורמה הזאת והגענו להבנה עם משרד החינוך שהם ימשיכו להיות הפלטפורמה הלוגיסטית של הפעילות של המשרד שלנו, מה שמקל על הרבה מאוד הסדרים שהם קצת פחות רלוונטיים לחינוך הבלתי הפורמלי, אבל בעיקר בתחומים שבהם יש מעורבות של מורים.

זאב אלקין: זה מאפשר להם להמשיך לפעול במסגרות שעוברות לאחריות שלנו בלי לאבד את השכר ובלי לאבד את התנאים.

זאב אלקין: לכן, יש לא מעט נושאים שבהם מראש אנחנו מסכמים על דפוסי פעולה משותפים עם משרד החינוך.

זאב אלקין: נעשה הכול כדי שהרצף הזה לא ייפגע.

זאב אלקין: זה בצד של האתגרים.

זאב אלקין: בצד של ההזדמנות, אני חושב שדווקא לקחת את החינוך הבלתי פורמלי ולשים אותו במוקד ובדגש, מה שלא תמיד אפשרי בים הענק של משרד החינוך הגדול, אני חושב שיש פה הזדמנות שאסור לפספס אותה.

זאב אלקין: אני חושב שיש היום מדינות בעולם שהבינו שהעולם של הנוער והעולם של החינוך הבלתי פורמלי זה עולם שראוי לתמיכה נפרדת ודחיפה נפרדת.

זאב אלקין: אני חושב שנוצרה פה הזדמנות דומה למדינת ישראל.

זאב אלקין: אני לא רוצה לצייר תמונה ורודה, יש אתגר תקציבי גדול שבטח כבר נגעתם בו ועוד תדונו עליו.

זאב אלקין: דרך אגב, אני לא חושב שזה מצב אידיאלי, ואפילו לא מצב תקין, שחלק גדול מאוד מעולם החינוך הבלתי פורמלי לא מעוגן בבסיס תקציב המדינה אלא מגיע כתקציבים קואליציוניים או החלטות אד הוק של משדר האוצר, מה שיוצר פערים עצומים בין מה שצריך ומה שהמערכת רגילה אליו לבין מה שאנחנו מקבלים כתקציבים ממשרד החינוך לתחילת הדרך בבסיס התקציב.

זאב אלקין: דרך אגב, זה לא קשור למעבר; גם אם החיתוך לא היה מתבצע היינו באותה בעיה כי נכון לעכשיו הסכמים קואליציוניים קיימים לא נותנים פתרון לתחומים האלה.

זאב אלקין: זה יחייב אותי לפעול בכל העוצמה בזמן אישור התקציב, ואני גם אצטרך את העזרה שלכם – של ועדת החינוך ושל החברים הפעילים בוועדת הכספים – להבטיח את התקציבים הנדרשים לעולם של החינוך הבלתי פורמלי.

זאב אלקין: בעתיד אני חושב שהיעד הוא לנסות לעגן אותם כמה שיותר בבסיס התקציב כדי שהם לא יהיו תלויים בקונסטלציה פוליטית שיכולה להיווצר.

זאב אלקין: ברשותך, התייחסות לעוד שתי נקודות.

זאב אלקין: שמעתי את סוף דבריו של מי שדיבר לפניי.

זאב אלקין: לגבי מפעלי הקיץ – אין ספק שצריך לקיים הידברות של משרד הבריאות, בסוף זה בשליטה שלהם.

זאב אלקין: נעשה את זה, שקלנו לעשות את זה בשבוע שעבר, ולאור המצב הכללי שכולכם רואים, הגענו למסקנה שלא בטוח שזה זמן טוב לפנות למשרד הבריאות עם בקשה להקלות נוספות כי, להערכתי, היינו נענים בשלילה.

זאב אלקין: אני מאוד מקווה שהאווירה שהיינו בה בשבוע שעבר, של איזושהי התפרצות, תירגע ונהיה, אם לא בירידה לפחות במצב של התייצבות על המספרים שבהם אנחנו היום, ואז משרד הבריאות יוכל ללכת לקראתנו, לדעתי, אם הוא יהיה קצת יותר רגוע ולא יחשוב שאנחנו בתוך התפרצות.

זאב אלקין: לכן הכוונה שלנו היא לראות בימים הקרובים מה קורה עם נתוני התחלואה ולפתוח בשיח אינטנסיבי עם משרד הבריאות – אני מעריך שכבר בשבוע הבא – לגבי פרויקטים שונים בתחום של חינוך בלתי פורמלי שקשורים לקיץ.

זאב אלקין: אגב, זה לא רק פעילות של תנועות נוער וארגוני נוער, זה גם עולם הקייטנות.

זאב אלקין: יש הרבה מאוד נושאים שהם על הפרק ותלויים באישורים של משרד הבריאות ואנחנו, כמובן, נעשה כל מה שתלוי בנו כדי לנסות לעזור בהידברות הזאת, כמובן, בלי לוותר על הבטיחות הרפואית, בלי לוותר על מה שנדרש כדי למנוע עד כמה שאפשר את ההדבקה כתוצאה מהפעילות.

זאב אלקין: זה לגבי הנושא של הקיץ.

זאב אלקין: ישנו אתגר אחר, שאני מקווה שנמצא לו פתרון, בתחום של בטיחות וביטחון באופן כללי.

זאב אלקין: אנחנו סבורים שנכון שהשירותים שמשרד החינוך נתן לעולם של החינוך הבלתי פורמלי באמצעות חדר מצב ובכל העולם של בטיחות וביטחון, שהשירותים האלה יימשכו בהסדר כזה או אחר.

זאב אלקין: אני מאוד מקווה שנצליח להגיע להבנות כאלה עם משרד החינוך.

זאב אלקין: כרגע, לפי החלטת ממשלה, עד שאין החלטה אחרת – העולם כמנהגו נוהג.

זאב אלקין: החלטת הממשלה חייבה את המשרדים לרצף התפקודי, אז כרגע הרצף התפקודי הזה צריך להימשך עד שנגיע, אני מקווה שכבר בימים הקרובים, להבנות לטווח הארוך איך שיתוף הפעולה הזה יתבצע.

זאב אלקין: אני לא חושב שיש היגיון להקים מערך נפרד לתמיכה בעולם של ביטחון ובטיחות בחינוך הבלתי פורמלי.

זאב אלקין: זה יהיה כפל ולא יעיל מצד הממשלה, אלא נכון להתבסס על התשתית הקיימת של משרד החינוך, שנתנה את השירותים האלה עד היום.

זאב אלקין: זה גם לא עלויות נוספות משרד החינוך, כי הוא עשה את זה עד עכשיו.

זאב אלקין: יש כאן בהחלט נושא שדורש הסדרה בין שני המשרדים, וכבר התחלנו לדון בזה בצוותי העבודה שעסוקים בממשקים של שיתוף הפעולה.

זאב אלקין: נושא נוסף, שהוא אתגר תקציבי מעבר לאתגר הגדול של הפער בין התקציב בפועל לבסיס התקציב, הוא האתגר בהתנהלות בשנה כזאת – שנה אין עדיין אישור תקציב המדינה ולכן כל המערכת מתנהלת ב-1 חלקי 12 של בסיס התקציב.

זאב אלקין: אנחנו כבר מגיעים לחודשי הקיץ, זה אומר שמבחינת הארגונים שאנחנו עובדים מולם אנחנו במינוס מבחינת הסיוע.

זאב אלקין: זה מצב לא פשוט, כי זה ידרוש הרבה רצון טוב מצד החשב הכללי לאפשר לתת מקדמות, ועוד בסיטואציה שחלק ניכר מהתקציב בכלל עוד לא קיים.

זאב אלקין: על זה בטח לא ייתנו לנו לתת מקדמות, אבל לפחות על התקציבים שמעוגנים שבבסיס התקציב, מאוד מקווה שיאפשרו לנו לפעול כדי למצות אותם ולא להיות צמודים לגמרי לנוסחה של 1 חלקי 12.

רם שפע: תודה רבה על הסקירה.

רם שפע: העלית כמה נקודות, שעלו פה אבל אתה מדגיש.

רם שפע: אנחנו מבינים שאנחנו באתגר תקציב כפול, בעיניי – גם לוודא שכל מה שבבסיס התקציב יישאר בבסיס התקציב ואפילו יגדל, אנחנו נשאף שיגדל, כמובן, וגם למתווה של הטווח הארוך, שהמעברים בין המשרדים נשארים טובים ולא מייצרים פגיעה ארוכת טווח.

רם שפע: הסיפור הבריאותי – בימים האחרונים שמעתי גם מהתנועות וגם מהארגוני הנוער חשש אמיתי מקריסה לקראת הקיץ.

רם שפע: זה עניין דחוף לטפל בו בימים הקרובים.

רם שפע: כמו שאמרת, האתגר ברור לך, ואני מקווה שכל עוד התחלואה תישאר כפי שהיא כיום אז משרד הבריאות יבין - - -

זאב אלקין: סליחה שאני מפסיק אותך לרגע, רם.

זאב אלקין: אפילו לפני שקיבלתי את התפקיד באופן רשמי כבר טיפלתי בסיבוב הקודם בצו על החינוך הבלתי פורמלי שיצא ערב חג השבועות ולקחתי על עצמי, למרות שעוד לא הייתי בעל סמכויות, לעזור למשרד החינוך בהתנהלות מול משרד הבריאות כדי להגיע לחתימה על הצו.

זאב אלקין: להערכתי, אם לא היינו מתערבים ואם הוא לא היה נחתם בערב החג, לא בטוח שהיה נחתם כמה ימים אחרי זה, באווירה הציבורית שהייתה.

רם שפע: זה נכון, אבל מכיוון שכבר החמאתי לך בראשית דבריי, לא אעשה את זה פעמיים בכמה דקות.

רם שפע: התחלנו מנהג בשבוע שעבר, כשהייתה פה השרה גילה גמליאל, שכשהשר נמצא אתנו, בזום או פה, אני נותן את רשות הדיבור לנציגי מועצת התלמידים.

רם שפע: יש להם אפשרות לפנות אל השר באופן אישי.

רם שפע: אז יסלחו לי כל מי שרצו לדבר.

רם שפע: אז נשמח לשמוע את איתי מתתיהו, נציג מועצת התלמידים, שאני בטוח שהוא נרגש שיש לו הזדמנות.

רם שפע: לנציגי מועצת התלמידים.

רם שפע: איתי, יש שני חברי כנסת שביקשו לדבר כשהשר נוכח, לכן אתה מתבקש להיות מאוד תמציתי, ואם לא תסיים, אתן לך להשלים אחרי זה.

רם שפע: צהריים טובים, אנחנו אתך.

איתי מתתיהו: שלום, צהריים טובים לכולם.

איתי מתתיהו: אנסה להיות תמציתי.

איתי מתתיהו: אשמח שתיתן לי אחרי זה לדבר על הנושאים הכלליים של הנוער, אבל עכשיו, כשהשר נמצא, אבקש לדבר על מועצות התלמידים, ברשותך, אדוני היושב-ראש.

איתי מתתיהו: לפני 28 שנים הוקם הגוף הזה, שנקרא מועצת התלמידים והנוער בישראל.

איתי מתתיהו: אנחנו מבנה ייחודי בכל העולם, אין עוד אחד כמונו.

איתי מתתיהו: בתוך כל בית ספר, על פי חוק זכויות התלמיד, מוקמת מועצת תלמידים והיא בוחרת נציגים למועצה הרשותית, שגם היא בחוק הנוער שהמועצה יזמה אותו – חוק מנהלי מחלקות הנוער ומועצות הנוער – משם למועצות המחוזיות, והמועצות המחוזיות בוחרות מכל שבעת המחוזות למועצה הארצית.

איתי מתתיהו: המבנה הזה הוא הגוף היחיד שהוא נבחר ודמוקרטי לנוער בארץ.

איתי מתתיהו: אנחנו המנהיגות היחידה לנוער שהיא ייצוגית.

איתי מתתיהו: לאורך השנים המבנה הזה נתן לנו כוח מאוד משמעותי, גם ברמה הציבורית וגם ברמה הפרקטית, ליצור מאבקים למען הנוער, אם זה במחאה הגדולה של השביתה ב-2009 ואם זה במחאת הטסטים.

איתי מתתיהו: זה ממש לא נגמר שם, כי יש לנו 20,000 ומשהו נציגי מועצות בכל הרמות, שנמצאות בכל הרמות – החל בתלמיד שהושעה מבית הספר וכלה בוועדות הכנסת ומשרדי הממשלה.

איתי מתתיהו: זו היכולת שלנו לייצג את בני הנוער.

איתי מתתיהו: אני רוצה להסביר: דמי נוער לא זכאים לדמי אבטלה, הם לא מכלכלים את עצמם.

איתי מתתיהו: אין חוק אחד שמכיר בזכות שלהם להחליט על החיים שלהם.

רם שפע: איתי, סליחה שאני קוטע אותך.

רם שפע: תנסה להתמקד במה שאתה צופה כאתגר ביחס לפיצול, כשהשר אתנו.

איתי מתתיהו: זה בדיוק מה שאני בא לומר עכשיו.

איתי מתתיהו: מה שקורה עכשיו זה שהפיצול קורע אותנו מהרצף הבלתי פורמלי ומפצל את המבנה של המועצות.

איתי מתתיהו: לא מעבירים אותנו בין משרד אחד לשני כגוף אחד אלא קורעים אותנו – המועצות הרשותיות הולכות לשבת במשרד להשכלה גבוהה ומשלימה, וכל שאר המועצות הולכות לשבת במשרד החינוך, לא מינהל חברה ונוער עם שאר הרצף שהם שותפים חשובים לפעילות שלנו.

איתי מתתיהו: חשוב לומר שאנחנו לא קשורים לבתי ספר באופן ישיר, חוץ מהמועצות הבית ספריות.

איתי מתתיהו: אף אחד לא סיפק לנו תשובות למה קורעים אותנו מהרצף הבלתי פורמלי.

איתי מתתיהו: אנחנו לא יודעים איך זה יתנהל, ואנחנו דורשים ששני המשרדים ישבו לכתוב הסכם בין-משרדי, לפחות לזמן הקרוב, כדי שבהחלטה זמנית קואליציונית של שנה וחצי לא יפרקו מפעל של 28 שנים, שהוא הייצוג שלנו, שהוא הכרה בזכויות בין-לאומיות.

איתי מתתיהו: אנחנו מה שנשאר מאחור ופוצל באופן לא מובן.

רם שפע: אני קוטע אותך מפני שנדמה לי שהחשש שלך ברור ונכון, וכבר שמעתי אותו כמה פעמים.

רם שפע: אני חושב שהשר שמע.

רם שפע: אתן לשני חברי כנסת להתייחס בזריזות, ואני בטוח שתוכל להתייחס לשלושתם, השר אלקין, ותוכל להמשיך לדרכך החשובה.

רם שפע: איתי, אתן לך להשלים את דבריך אחרי זה.

רם שפע: חבר הכנסת ווליד טאהא, בבקשה.

וליד טאהא: תודה רבה, אדוני היושב-ראש, תודה גם לשר.

וליד טאהא: אני אוהב לקרוא לחינוך הזה במינוח "חינוך ממשיך" ולא חינוך בלתי פורמלי.

וליד טאהא: נהגתי לעשות זאת גם כשהייתי מנהל אגף חינוך.

וליד טאהא: אני אומר את זה כי אני חושב שזה ממש חינוך ממשיך ולא משהו לא פורמלי, כי אפילו המונח עצמו עושה מסוג החינוך הזה משהו לא מחייב, לא פורמלי.

וליד טאהא: אני חושב שזה חינוך, וחינוך חשוב מאוד, כשבבסיס הדעה שלי עומד יסוד העיקרון שהאחריות החינוכית כלפי התלמיד תהיה משעות הבוקר ועד שעות הערב, ואז היחס לכל הפעילות הזאת יהיה יחס חינוכי.

וליד טאהא: מכאן גם פיצול הסמכויות בין המשרדים עושה חשש בלב, שמא השימוש במונח "בלתי פורמלי" עשה את שלו גם בהעברת הסמכויות.

וליד טאהא: אני מקווה שהשר באמת יתייחס לזה כאל חינוך – חינוך ממשיך.

וליד טאהא: אני רוצה להתייחס, אדוני השר, לחינוך הממשיך בחברה הערבית.

וליד טאהא: החינוך הזה בחברה הערבית הוא חדש, הוא לא היה קיים כל השנים, בניגוד לחבר היהודית.

וליד טאהא: בשנים הראשונות שלו הוא נתקל בהמון קשיים בהפעלת תוכניות בשטח והתאמה ברגולציה בין המשרד לבין השטח.

וליד טאהא: בסופו של דבר התוכניות כולן מופעלות על-ידי הרשויות באמצעות מחלקות נוער, שבהרבה יישובים ערביים לא היו קיימות.

וליד טאהא: ביישוב שאני בא ממנו הקמתי את מחלקת הנוער כשהייתי מנהל אגף החינוך.

וליד טאהא: אני מייחס חשיבות רבה מאוד לחינוך הממשיך הזה, מכיוון שעבור הרבה מאוד תלמידים זו מסגרת למיצוי חברתי, תרתי משמע.

וליד טאהא: לכן צריך להתאמץ לממש את כל התקציבים המיועדים לכל רשות מקומית, ולא להשלים עם מצב שסכומים רבים מהתקציבים האלה לפעמים לא מנוצלים ומוחזרים בגלל שאין התאמת הרגולציה בין המשרד לרמת השטח.

וליד טאהא: אני מדבר על דברים מאוד חשובים.

רם שפע: אני לא רוצה לקטוע אותך.

רם שפע: אני יודע שהשר תיכף צריך לרדת, ודווקא חשוב לי שיתייחס ספציפית לנושא של החברה הערבית.

רם שפע: זה חשוב גם לי.

וליד טאהא: לסיכום, אני רוצה לקרוא לשר לתת לחינוך הממשיך משמעות מיוחדת גם בחברה הערבית, כי החינוך הזה חשוב מאוד לטיפול גם בתופעות של אלימות ופשיעה.

וליד טאהא: הוא מאוד עוזר גם לרשות המקומית, גם להורים וגם למערכת החינוך, לעשות את שלהם בתחומים חינוכיים מגוונים.

וליד טאהא: תודה.

רם שפע: תודה רבה לך, חבר הכנסת טאהא.

רם שפע: חשוב ביותר.

רם שפע: חבר הכנסת דיין, בבקשה, ואחרי זה השר אלקין יסכם.

עוזי דיין: בוקר טוב, השר.

עוזי דיין: אחסוך לך את ההתייחסות, כי אעלה את הנקודות מאוד בקצרה, הן נראות לי קריטיות, ומכיוון שיש לי ניסיון מוכח בתחום הזה אני מציע שתמצא הזדמנות שנדבר על זה, ולכן אני יכול לקצר מאוד את הדברים שלי.

עוזי דיין: אחד, יש פה פיצול משולש, לא כפול – זה לא רק שמפרידים בין התלמידים לבין הנוער שהוא בתנועות ובארגוני הנוער, אלא יש גם את המכינות, שהן בכלל במשרד שלישי.

עוזי דיין: הפיצול המשולש הזה, ולו רק בגללו, לא הייתי עושה את המהלך הזה, אבל אנחנו לוקחים אותו עכשיו כנתון.

עוזי דיין: דבר שני, שלוש נקודות לתשומת לב, שאני חושב שצריך לעסוק בהן מההתחלה, וחשוב שתעסוק בהן מההתחלה.

עוזי דיין: קנית ממלכה לא פשוטה ויש בה, לטוב ולרע, המון מה לעשות.

עוזי דיין: דבר אחד זה התקציב – אמרתי נכון, את התקציב מבפנים, התקציב מבחוץ.

עוזי דיין: שים לב שגם בתוך הבית של מה שאתה מקבל יש שאלה של מה עושים עם התקציב – האם לוקחים אותו כמו שהוא היה עד היום או משנים אותו.

עוזי דיין: צריך לשנות אותו, ולו בגלל שני דברים: 1.

עוזי דיין: דוגמה בלי לשפוך שמן על המדורה – מאז שהייתי מדריך בחטיבת בני המושבים, הנוער העובד גונב את בני המושבים במיליוני שקלים כל שנה.

עוזי דיין: עכשיו, כשחטיבת בני המושבים בכלל לא בנוער העובד, הנוער העובד ממשיך לקבל את הכסף שלהם ולא לתת אותו.

עוזי דיין: זה דבר שמשרד החינוך היה צריך לעשות כבר מזמן לעשות סדר בפשע הזה.

עוזי דיין: לכן צריך שהוא יגיד באיזו רמה, כמה.

עוזי דיין: אבל אתה תהיה זה שתוכל לקחת את זה מתנועת נוער ולהעביר את זה לחטיבת בני המושבים, שכרגע הם בכלל לא ממומנים, והם כבר לא בנוער העובד.

עוזי דיין: 2.

עוזי דיין: יש הבדל גדול בתנועות הנוער וארגוני הנוער בשאלה מה הם עושים בזמן הקורונה.

עוזי דיין: זה לא רק עניין של הוצאות והכנסות, זה גם עניין של תרומה – מה הם תורמים.

עוזי דיין: יש תנועות וארגונים שתורמים המון לחברה בזמן הקורונה ויש כאלה שלא.

עוזי דיין: חלוקת התקציב, בין השאר, צריכה לקחת גם את זה בחשבון – מי בתקופה הזאת רק צריך דברים ומי תורם תרומה לחברה הישראלית בתקופה הזאת.

עוזי דיין: 3.

עוזי דיין: בטיחות וביטחון – אתה יורש גוף במשרד החינוך, שאני חושב שהוא ממש קטסטרופלי בעניין הזה, לא בגלל שהוא לא מבין בבטיחות וביטחון ולא בגלל שליבו רע, אלא בגלל שיש הבדל תהומי בין עשיית בטיחות וביטחון לתלמידים בכיתות ובבתי ספר, ולא חשוב מה הפעילות שהם עושים, לבין ארגונים, שבכלל עוסקים בדברים אחרים.

עוזי דיין: מגן דוד אדום – מאיפה הוא מבין מה הבטיחות?

עוזי דיין: או מי שעושה סיורים בשטח, מאיפה הוא מבין?

עוזי דיין: הוא מבין בכיתה, ועכשיו הוא עוד יחריף את העניין הזה עוד יותר.

עוזי דיין: דבר אחרון – המעמד המשפטי.

רם שפע: אתה צריך לתמצת, השר צריך לרדת.

רם שפע: הוא נשאר אתנו וחשוב לו, אבל בכל זאת ממש חייב לסיים.

עוזי דיין: המעמד המשפטי: אני מציע שתתחיל מדבר אחד פשוט – מה הסטטוס המשפטי של חוזר מנכ"ל.

עוזי דיין: גם ככה הוא מאוד בעייתי לתנועות נוער וארגוני נוער, אבל עכשיו על אחת כמה וכמה.

עוזי דיין: כלומר, בחינת הסטטוס המשפטי חוזר מנכ"ל של משרד החינוך – לא מנכ"ל שלך, שגם צריך לחשוב מה אתה עושה עם זה.

עוזי דיין: תגלה דברים מעניינים, ובעיקר משימות נוספות שצריך לעסוק בהן.

עוזי דיין: בהצלחה, כל דבר שאנחנו – כוועדה, וגם אני באופן אישי – נוכל לעזור, בחפץ לב.

רם שפע: תודה רבה.

רם שפע: השר אלקין, תודה שאתה אתנו.

רם שפע: אני יודע שאתה ממהר.

זאב אלקין: אנסה להתייחס בקצרה לכמה נקודות שהעליתם.

זאב אלקין: קודם כול, לגבי דבריו של איתי – אני חושב שאולי הפגישה הראשונה שלי בתפקיד תהיה עם חבריו לגבי הסוגיה של מועצת התלמידים.

זאב אלקין: אין שום כוונה לקטוע את הרצף.

זאב אלקין: יכול להיות שהוא צודק, שהיה יותר נכון ואלגנטי להעביר את כל מועצות התלמידים, החל מהרמה הרשותית ומעלה, אלינו.

זאב אלקין: אבל משרד החינוך מתנגד לזה, ואנחנו, במסגרת הרצון לבנות מערכת יחסים של שיתוף פעולה עם משרד החינוך החלטנו לא לריב על הנקודה הזאת.

זאב אלקין: מצד שני, היה בלתי אפשרי להשאיר הכול במשרד החינוך כי כל הפעילות הרשותית של יחידות נוער רשותיות, שהיא הבסיס לפעילות של מועצת התלמידים הרשותית, כולל התקציבים, עוברת אלינו.

זאב אלקין: לכן המעבר של המועצה הרשותית נבע מהצורך לא לקטוע אותה מהמקורות התקציביים ומזיקתה ליחידת הנוער של הרשות המקומית ויכולת להמשיך פעילות על הבסיס שלה, כפי שהיה עד היום.

זאב אלקין: כמובן, בשיתוף פעולה של משרד החינוך נבטיח שמבנה העץ הזה, של מועצות התלמידים – רשותית, משם מחוזית ומשם ארצית – יישמר, וכמובן, אנחנו פתוחים לכל שיתוף פעולה עם מועצת התלמידים המחוזית והארצית בתחומים שחורגים מהעולם הבית ספרי, למרות שהם לא עברו אלינו באופן פורמלי.

זאב אלקין: איתי ציין רק חלק מהדברים, והוא צודק – יש הרבה סוגיות של הנוער שלא נמצאות במסגרת בית הספר אלא במשבצות אחרות.

זאב אלקין: לגבי הסוגיה של שיתוף פעולה ועבודה במגזר המיעוטים – זו סוגיה מאוד משמעותית בעולם של החינוך הבלתי פורמלי, והיו כמה צעדים חשובים שעשה משרד החינוך בשנים האחרונות במסגרת החלטות ממשלה ייחודיות.

זאב אלקין: קודם כול, אני מקווה שהחלטות הממשלה האלה יקבלו הארכה והמשך לשנים הבאות, כי רוב התקציבים עומדים להסתיים במשך השנה הזאת.

זאב אלקין: הם כבר לא מובטחים לשנת 2021, ולכן יש פה סוגיה תקציבית להמשיך את כל הפעילות הרחבה הזאת.

זאב אלקין: הסוגיה השניה קשורה לניצול תקציבי, ופה חבר הכנסת טאהא צודק.

זאב אלקין: אגב, פגשתי את זה בהרבה תחומים.

זאב אלקין: כשר להגנת הסביבה בקדנציה הקודמת הקצינו סכומים מאוד משמעותיים לרשויות במגזר במסגרת סיוע בתוכנית סביבה שווה והיה תת-ניצול.

זאב אלקין: פעלתי באופן ייחודי גם כדי להאריך את היכולת להשתמש בתקציבים האלה, להאריך את החלטות הממשלה הרלוונטיות, וגם לעזור לראשי הרשויות לנצל את התקציב ולחתוך את הביורוקרטיה או לעזור להם להתמודד עם הביורוקרטיה כי, כפי שציינת בצדק, לא תמיד זה הולך להם קל.

זאב אלקין: אני מתכוון לעשות את זה גם בתפקיד החדש.

זאב אלקין: אני חושב שהפעילות בעולם הזה, של ההשכלה המשלימה, החינוך הבלתי פורמלי או החינוך המשלים או חינוך ממשיך, כפי שקראת לו – לא משנה מה הביטוי המדויק – אבל הפעילות הזאת מאוד מאוד חשובה.

זאב אלקין: אציין רק הסתייגות אחת, שבשונה מהעולם של החינוך הבלתי פורמלי, דווקא ברשויות של המגזר הרוב המוחלט של הפעילות מתקיים על בסיס בית ספר או פיזית בתוך שטח בית הספר, גם בגלל שאין מספיק מתנ"סים.

זאב אלקין: לכן בתחום הזה עיקר הפעילות נשאר בתוך משרד החינוך ולא עבר אלינו.

זאב אלקין: אלינו עברו רק המרכיבים שלא מתקיימים על הבסיס הבית ספרי, לכן השחקן המרכזי בתחום הזה, בגלל הזיקה לעולם הבית ספרי, הוא משרד החינוך.

זאב אלקין: בכלל, ניסינו לא לייצר שני גופים בתוך בית ספר, כי בעיניי זה לא בריא.

זאב אלקין: לכן קו החיתוך היה שכל מה שקשור בעולם הבית ספרי נשאר במשרד החינוך, כדי שבית ספר לא ינוהל משני מוקדים וזה ייצור סרבול, וכל מה שלא קשור לעולם הבית ספרי יעבור למשרד החדש.

זאב אלקין: לכן במגזר יש ייחודיות שאיננה קיימת במקומות אחרים.

וליד טאהא: זאת אומרת, בחברה הערבית יפעלו מול שני משרדים?

זאב אלקין: כולם יפעלו מול שני משרדים, כי בהיבט הבית ספרי ימשיכו לפעול מול משרד החינוך ובהיבט שהוא חוץ בית ספרי יפעלו מולנו.

זאב אלקין: אבל ספציפית בתוך החלוקה הזאת, המשקל של העולם הבית ספרי בחינוך הבלתי פורמלי במגזר המיעוטים הוא הרבה יותר גדול.

זאב אלקין: זה אני כבר אומר לכם ממה שלמדתי בתהליך של החלוקה.

זאב אלקין: לכן רוב התקציבים ורוב הפעילות יישארו בתוך משרד החינוך ולא יעברו אלינו.

זאב אלקין: אלינו יעברו רק דברים שלא מתקיימים בשטח בית-הספר ולא מתבססים על בית הספר.

זאב אלקין: לגבי הנקודות שהעלה חבר הכנסת דיין – קודם כול, אני מקבל את הזמנתו לשיחה נפרדת בינינו ואשמח לקיים אותה ולהעמיק.

זאב אלקין: הוא צודק שיש פה מספר סוגיות בניצול התקציב, כולל גם התחשבות בפעילות בתקופת הקורונה.

זאב אלקין: זה לא פשוט כי זה משהו שלא קיים במבחני תמיכה רגילים, ולהתחיל לשנות את זה עכשיו יכול לתקוע את המערכת הביורוקרטית להרבה מאוד זמן.

זאב אלקין: לכן צריכים לחשוב איך פותרים את זה בלי לייצר מחסום ביורוקרטי לכולם, שמרוב הרצון לעזור הוא רק יפריע.

זאב אלקין: לפעמים המצוין הוא האויב של הטוב, לכן צריך לראות איך אפשר לעשות את זה בחוכמה.

זאב אלקין: אנחנו כן עושים התאמה של קריטריונים כדי לא לפגוע בארגוני נוער ותנועות נוער שלפי הקריטריונים הקיימים היום פשוט לא יקבלו את הכסף, כי בגלל הפסקת הפעילות לא מגיעים לרף הנדרש.

זאב אלקין: אנחנו עושים התאמה כזאת כבר עכשיו, לא מחכים להשלמת החיתוך.

זאב אלקין: חגי כבר פועל בכיוון הזה מול הייעוץ המשפטי של משרד החינוך, בלי לחכות.

זאב אלקין: תבינו מה המצב: כרגע אני שר בלי אף עובד.

זאב אלקין: תחומי האחריות עברו אליי, אבל את העובדים עוד לא העברנו כי עוד לא סיימנו את החיתוך.

זאב אלקין: לכן אנחנו פועלים במציאות ייחודית, אגב, בהסכמה עם משרד החינוך.

זאב אלקין: רוצה לציין לשבח את השר והמנכ"ל ואת הצוות המקצועי של משרד החינוך, שמאפשרים את הפעילות הזאת בלי שסיימנו את התהליך הפורמלי.

זאב אלקין: כבר הנחיתי את חגי לפעול בנושא הזה מול הגורמים הרלוונטיים בייעוץ המשפטי של משרד החינוך כדי לעשות התאמה כמה שאפשר פשוטה לקריטריונים, כדי שלא ייפלו תנועות נוער וארגוני נוער בגלל מציאות ייחודית שנוצרה – מתחת לסף של היכולת להשתמש בתמיכות.

עוזי דיין: אין לך עובדים, אבל יש לך המון ילדים.

זאב אלקין: לגבי הסוגיה של החלוקה ונוסחאות החלוקה – כאן יש הרבה עבודה, ואני לא מתכוון לעסוק בזה בשלב הראשון, עוזי, אני כבר אומר לך, כי כרגע התפקיד שלי הוא להבטיח מעבר חלק של המערכת, גם לפתור את הפער התקציבי שדיברתי עליו ולאפשר את הפעילות בקיץ ותחילת הפעילות בתחילת שנת הלימודים הקרובה כדי שלא תהיה פגיעה ברצף התפקודי במערכת.

זאב אלקין: ברגע שנתמודד עם זה, אז יגיע הזמן לעשות הערכה נכונה גם של כל עולם הקריטריונים וגם של העמידה בהם.

זאב אלקין: אתה ציינת סוגיה, יש עוד לא מעט סוגיות שכבר נחשפתי אליהן ויהיה צורך לתת עליהן את הדעת.

זאב אלקין: לפעמים מאוד אוהבים שמטאטא חדש מתחיל הכול מאפס, אבל אני חושב שזאת תהיה שגיאה גדולה שתפריע לנו.

רם שפע: אני מודה לך, גם על ההתייחסות בסוף.

רם שפע: כשאסכם את הדיון אגע בהרבה מאוד מהנקודות שהעלית.

רם שפע: תודה על הזמן.

זאב אלקין: תודה רבה, רם, ותודה רבה לכם.

רם שפע: העובדה שאין לך צוות ואתה כבר בקיא מאוד ברזי האתגר נותנת לנו תקווה שהמשרד יצליח לשפר את המצב, וודאי למזער את הפגיעה האפשרית.

רם שפע: תודה רבה.

זאב אלקין: תודה.

רם שפע: אני מקווה שנמצאת אתנו עדיין ראש עיריית אור יהודה, ליאת שוחט, שהיא גם נציגת מרכז השלטון המקומי.

רם שפע: היא לא נמצאת?

רם שפע: אוקיי, הייתה איתנו זמן רב, תקבל זכות דיבור בדיון הבא.

רם שפע: אני רוצה לשמוע את משרד האוצר – נראה לי שכולנו רוצים לשמוע את משרד האוצר.

רם שפע: אורלי ליימן עיני, רפרנטית חינוך, נשמח מאוד לשמוע את ההתייחסות שלך לרוב האתגרים שנאמרו פה.

רם שפע: אני מקווה שאת איתנו מראשית הדיון.

אורלי ליימן עיני: שלום, אתייחס באופן כללי לכל ההעברה, ואם יהיה שאלות – אתם מוזמנים לשאול.

אורלי ליימן עיני: בהתאם להחלטת הממשלה, משרד החינוך והמשרד להשכלה גבוהה ומשלימה עובדים בימים אלו על הסדרת מתווה להעברה, כולל כל התקציבים וכוח האדם שהולכים לעבור.

אורלי ליימן עיני: אנחנו מחכים לתוצאות העבודה הזאת כדי לעשות את השינויים התקציביים בהתאם למתווה שהם יסכמו עליו.

רם שפע: נשמח לשמוע יותר לעומק.

רם שפע: דיברו פה על מקדמה של 40%; תגידי מה הצפי, מתי לדעתך יעבור הכסף, אם יעבור הכסף.

אורלי ליימן עיני: לגבי ארגוני נוער, בגלל עושים תקציב המשכי אנחנו מתנהלים בהתאם לחוק ולהוראות תכ"ם.

אורלי ליימן עיני: מעבר ל-40% צריך להגיש מסמכים שונים, בין השאר, ביצוע.

אורלי ליימן עיני: צריך להגיש למשרד החינוך בקשה לתקצוב, הבקשה ממשרד החינוך מגיעה לוועדה במשרד האוצר.

אורלי ליימן עיני: יש פה עניין ביצועי, לא עניין תקציבי; התקציב נמצא, צריך לעשות את הפרוצדורה של הגשת הבקשה ודיון בוועדה.

רם שפע: כלומר, את מתחייבת לזה שאין פגיעה בתקציב וזו רק פרוצדורה של מילוי מסמכים.

רם שפע: זה גם התנועות וגם הארגונים.

רם שפע: זה מה שאני מבין?

אורלי ליימן עיני: אני לא אומרת שאין פגיעה.

אורלי ליימן עיני: התקציב ההמשכי אכן היה מקוצץ, וכולם יודעים את זה.

אורלי ליימן עיני: הוא לא היה בגובה שהיה אמור להיות אם היה תקציב מדינה.

אורלי ליימן עיני: אבל מה שצריך לקרות עכשיו זה הגשת בקשה של ארגוני הנוער למשרד והגשת המסמכים לבקשה הזאת, ואז דיון בוועדת חריגים.

עוזי דיין: זה הדבר היחיד שמעכב או שאחר כך יגידו נראה בנובמבר?

עוזי דיין: כלומר, הכסף שמגיע לפי התקנות – חוץ מאשר אם יהיו קיצוצים בתקציב השנתי, לא אמרת את זה – האם ההעברה שלו מבחינת

עוזי דיין: כם מותנית רק בבקשה מסודרת של הכסף או שיש לזה עוד דברים שמשהים את זה?

אורלי ליימן עיני: בגלל שאנחנו בתקציב המשכי, בהתאם להוראות תכ"ם צריך להתנהל דיון בוועדת חריגים.

אורלי ליימן עיני: אני לא יכולה להגיד לך את התוצאה של הדיון בוועדת החריגים לפני שהדיון התקיים.

עוזי דיין: כלומר, אתם לא מבטיחים, אפילו לא 1 חלקי 12 כפול החודשים?

אורלי ליימן עיני: יש ועדת חריגים לתמיכות של סעיף 3א.

אורלי ליימן עיני: הדיון שאתה מדבר עליו, מעבר ל-40%, לא התקיים או לא הוגשה בקשה, למיטב ידיעתי.

אורלי ליימן עיני: אולי הוגשה ועוד לא הגיעה לוועדה.

אורלי ליימן עיני: היא צריכה להגיע לוועדה, הדיון יתקיים ונעדכן אתכם בתוצאות.

עוזי דיין: מי אמור להגיש לכם את הבקשות האלה, המשרד או התנועות?

עוזי דיין: אני אומר את זה כי כרגע אמר השר זאב אלקין שאין לו אפילו עובדים עדיין, הוא ודאי לא מכין עכשיו את כל הבקשות האלה.

אורלי ליימן עיני: אני לא יודעת להתייחס איך הבקשה מגיעה לוועדה.

אורלי ליימן עיני: בסופו של דבר היא מוגשת על-ידי משרד החינוך, אבל אני לא יודעת להגיד איפה זה תקוע כרגע, ואם בכלל הגישו את הבקשה.

אורלי ליימן עיני: מן הסתם, אתם יודעים להגיד יותר טוב.

עוזי דיין: בקיצור, הדאגת אותנו עוד יותר מהדאגה הקיימת.

רם שפע: כמובן, את לא אשמה, אבל התשובות שלך מדאיגות.

רם שפע: מבחינתי זה רק מדגיש את הצורך הקריטי שלנו להמשיך לעקוב, ובסוף דבריי אתייחס לאופן שבו אני חושב שצריך לעקוב אחרי האתגר של הפיצול בין המשרדים.

רם שפע: אם למישהו יש שאלה ספציפית שלא שאלנו בהתייחס למה שאורלי אמרה עכשיו, אתם מוזמנים.

רם שפע: אוקיי, נפתלי דרעי, בבקשה.

רם שפע: שלום גם לקלי, מנכ"ל הצופים, שיושב שם מאחור.

רם שפע: סלח לי, לא יכולתי שלא להתייחס.

נפתלי דרעי: הנוהל הוא שמשרד החינוך מגיש את הבקשות לחשבות.

נפתלי דרעי: אין לנו קשרים בחשבות, אנחנו לא יכולים להגיש בקשות לחשבות.

נפתלי דרעי: גם הארגונים תנועות הנוער הגישו בתחילת השנה בקשות למקדמות ועל סמך זה קיבלנו את 40%.

נפתלי דרעי: אנחנו לא אמורים להגיש בקשות נוספות.

נפתלי דרעי: זה מה שאמרתי, שבעת הזאת משרד החינוך לא פועל בשבילנו.

נפתלי דרעי: זאת הבעיה, את זה אמרתי קודם, שלא מקבלים את המקדמות הנוספות לתנועות ולארגוני הנוער.

רם שפע: תודה, נפתלי.

רם שפע: זה היה חשוב.

רם שפע: שלומי קסטרו מארגוני הנוער רוצה להוסיף.

רם שפע: בבקשה, שלומי.

שלומי קסטרו: אתמול הבנו משיחה שקיימנו עם המינהל שהגישו כבר בקשה למקדמות של 70%, וצריך לראות שזה פוגש את אגף התקציבים ואחרי זה מאושר בוועדת החריגים אצל החשכ"ל.

שלומי קסטרו: הדבר השני, שהייתי שמח להתייחסות של אורלי אליו, הוא סוגיית הקיצוץ הרוחבי, או בכלל, שאלת התקציבים.

שלומי קסטרו: האם היא יודעת להגיד לנו כמה תקציבים יש כרגע.

רם שפע: חשבתי לחכות עם זה לפגישה הבאה, אבל אוקיי.

רם שפע: ב-12:00 אנחנו עוברים לדיון הבא, ואני רוצה להקפיד על זמן, אז כל מי שאני נותן לו רשות דיבור – נא לתמצת.

רם שפע: גם נפתלי וגם שלומי התייחסו ואמרו את אותו דבר – ואני מציין זאת לחיוב – שהפנייה לא צריכה להגיע מהם, והפניות גם נעשו.

רם שפע: ככל שאני מבין מהם, הם לא בקשר עם החשבות, זה לא התפקיד שלהם.

רם שפע: הם העבירו את הפניות, ולכן יש פער בין מה שאמרת ביחס לזה שעוד צריכות להיות הגשות לבין מה שהם אומרים, אז תתייחסי לזה בבקשה.

אורלי ליימן עיני: מה שאמרתי זה שאני אגף התקציבים ואני יודעת להתייחס לתקציבים.

אורלי ליימן עיני: אני לא יודעת להגיד על בקשות שהוגשו או לא הוגשו למשרד או לחשבות או משהו מעבר לזה.

אורלי ליימן עיני: אני יודעת להגיד שהבקשה עוד לא הובאה לדיון בוועדה.

אורלי ליימן עיני: לגבי התקציב ההמשכי – כמו שנאמר פה קודם, התקציב ההמשכי הוא 1 חלקי 12 מהתקציב שאושר ב-2019.

אורלי ליימן עיני: זה בהכרח גורר תקציב שהוא לא כמו תקציב מדינה רגיל.

אורלי ליימן עיני: אנחנו מתנהלים בהתאם לחוק, אין לי מה להוסיף מעבר לזה.

רם שפע: בסדר.

רם שפע: לאור העובדה שגם אתם בתחילת אהיה עדין, אבל אני חייב להגיד שאני מוטרד.

רם שפע: אני מבין שאת אגף התקציבים, אבל עדיין ניתן היה לעשות בדיקות איפה הבקשות עומדות משום שברור שכל הארגונים שנמצאים אתנו בזום מחכים לדעת מכם איפה הבקשות שלהם עומדות והאם הם יקבלו את הכסף או לא.

רם שפע: בסוף אתם אלה שאמונים לתת את הכסף, גם אם לא כל הבקשות מגיעות אליכם.

רם שפע: אז אני רושם לעצמי לפעם הבאה שאנחנו צריכים לקבל תשובות יותר מדויקות.

עוזי דיין: אתה צודק, וגם צריך לזכור שנוסף על זה עוד הבעיות או הסנקציות – במירכאות או לא – שהמשרדים עושים.

עוזי דיין: זאת אומרת, למשרד החינוך יש תקנות, אבל הוא לא מעביר את הכסף של התקנות.

עוזי דיין: איך ולמה?

עוזי דיין: בקיצור, זה מסלול מכשולים.

רם שפע: אנחנו גם נשוחח בינינו בהמשך היום ונרד לרזולוציות.

רם שפע: תודה.

רם שפע: ברור לי שגם אתם באתגר.

רם שפע: הביקורת שלי היא לא אישית אלא מהותית על הסיפור הזה.

רם שפע: אני בטוח שגם את רוצה לפתור את הבעיות ולעזור לכולם לקבל את מה שמגיע להם פלוס ולא מינוס, ואני שמח מאוד שאת מסכימה איתי והתחייבת בשידור – לא, סתם.

רם שפע: תודה רבה.

רם שפע: אנחנו לקראת סיום.

רם שפע: אתייחס באריכות להרבה דברים שנאמרו פה.

רם שפע: אם יש מי שרוצה לדבר ולא קיבל את זכות הדיבור שלו, בבקשה.

רם שפע: אני רואה את ערן דורון, שגם מרים את היד וגם רציתי להגיד שהבטחתי לך ועוד לא הספקנו.

רם שפע: ערן דורון, ראש מועצת רמת נגב ומנהל את ועדת החינוך במועצות האזוריות – מחזיק שני כובעים מאוד חשובים - שלום לך.

רם שפע: תודה שאתה אתנו, בבקשה.

ערן דורון: תודה, רם.

ערן דורון: ברכות לך, כנראה שגם במקרה הזה אתה האדם הנכון במקום הנכון, ואנחנו מאחלים לך הרבה הצלחה.

ערן דורון: לוועדת החינוך יש תפקיד משמעותי.

ערן דורון: למרות שלא השתתפתי בצורה פעילה בדיון אתמול, הדיון היה חשוב וגם הדיון הזה מאוד מאוד חשוב.

רם שפע: תודה רבה.

ערן דורון: אסכם את האמירה שאייל רייז נגע בה.

ערן דורון: המעקב והבקרה קריטיים להצלחת המהלך הזה, וזה אתה, אין פה עוד מישהו שיעשה את זה.

ערן דורון: המשרדים, בסוף יש להם את המנגנונים ואת הדינמיקה שלהם.

ערן דורון: הדמוקרטיה, מטיבה, היא רק להעמיק ולהחסיר.

ערן דורון: עוד לא נכחתי בדיונים על צמצום הביורוקרטיה, בטח לא במצב כמו שנוצר כתוצאה מהסיטואציה הפוליטית הזאת, שרק מפרקת ומייצרת עוד קשיים ביורוקרטיים.

ערן דורון: לכן, רם, התפקיד של הוועדה הוא להיות עם יד על הדופק בצורה הכי קפדנית, לוודא שהמשרדים השונים יודעים לדבר זה עם זה.

ערן דורון: גם ביום-יום, כשעוד לא פרקו את זה, היו לא מעט בעיות בין האגפים השונים, חלוקת סמכויות וכו'.

ערן דורון: לכן אני מפציר בכם לוודא – אם על-ידי הקמת ועדת משנה או בדרך אחרת שתחליטו שהיא נכונה – שהמשרדים ימשיכו לדבר אחד עם השני ולא להפריע.

ערן דורון: זאת משימה לא פשוטה – שהמשרדים לא יפריעו.

ערן דורון: דבר שני, ההזדמנויות.

ערן דורון: נאמר פה, גם על-ידי חבר הכנסת עוזי דיין, על כל נושא תנועות הנוער וארגוני הנוער.

ערן דורון: לצערי, נקלעתי לסיטואציה הזאת בעקבות האירוע לפני כשנה וחצי.

ערן דורון: זו ההזדמנות לעשות סדר בתוך הדבר הזה.

ערן דורון: אנחנו, ראשי המועצות במרכז המועצות האזוריות, נדהמנו לגלות דבר שהיה סוג של ממלכה שקיבלה כסף, בלי שום רצון ואינטרס לפתוח את השורות לעוד גופים.

ערן דורון: היה להם נוח.

ערן דורון: הדבר הזה, ברור שהוא לא יכול להימשך.

ערן דורון: תנועות הנוער, לצערי, פעלו בצורה מונופוליסטית, ואנחנו מצפים שבמעבר הזה בין המשרדים ארגוני הנוער יקבלו את מה שמגיע להם ושתנועות הנוער לא יעבדו כמונופול, שכבר 40 שנה אני לא מכיר תנועת נוער שנכנסה לשם.

ערן דורון: זאת ההזדמנות וזה מה שאנחנו מקווים שיקרה.

ערן דורון: בהצלחה גדולה לעם ישראל, כי מה שקרה זה שבמקום לחבר אנחנו מפרקים, אבל זה המצב.

ערן דורון: תודה, רם.

רם שפע: תודה לך.

רם שפע: נתת פה התייחסות, שלא נשארתי אדיש אליה, בעניין תנועות הנוער.

רם שפע: אני מסכים אתך בעניין המשפט האחרון, שבמקום לחבר אנחנו מפצלים.

רם שפע: אבל אנחנו אנשים אופטימיים, אחרת לא היינו שורדים בפוליטיקה, ומקווים שזו תהיה הזדמנות לעשות שיפור ולא להרע את התנאים.

רם שפע: יש מישהו מחברי הכנסת שרוצה להתייחס?

רם שפע: עוד רגע אני מסכם.

רם שפע: בבקשה, חבר הכנסת טאהא.

וליד טאהא: יצאתי באי-ודאות לגבי הכתובת של מחלקות הנוער והרשויות: לאיזה משרד צריך לפנות, ומתי?

וליד טאהא: לאור ההערה של השר, שמה שנוגע לבתי הספר הוא עדיין במשרד החינוך ומה שהוא חוץ בית ספרי קשור למשרד, יש פה אי-ודאות שלטעמי תוסיף עוד אי-ודאות להפעלת המנגנון.

וליד טאהא: תודה.

רם שפע: תודה רבה לך.

רם שפע: חבר הכנסת דיין, בבקשה.

עוזי דיין: אסתפק בהעלאת נקודה בקצרה, שכולם יבינו אותה ולא נפתח אותה כאן.

עוזי דיין: חוץ מכל הדברים שהזכרנו – הקשיים האובייקטיביים, ההזדמנויות מצד אחד והבעיות מצד שני – יש עוד פיל בחדר, שצריך לומר אותו לפחות, כי יהיו לו משמעויות מבחינתנו, והוא שזה מסוג המשרדים שאנחנו לא יודעים כמה זמן הם יהיו.

עוזי דיין: לא סביר שמעכשיו יהיו בישראל 34 משרדים.

רם שפע: אתה מוזמן לדון בנושא עם ראש הממשלה, שיש לך זיקה אליו.

רם שפע: אני אפנה למי שיש לי זיקה אליו.

רם שפע: קצת פוליטיקה, חבר'ה.

רם שפע: נמנעתי מזה רוב הדיון, אבל קצת.

עוזי דיין: גם זיקות זה לא לתמיד.

עוזי דיין: צריך לפחות להבין שיכול להיות מצב שיש משרדים שלא יהיו לתמיד.

עוזי דיין: יש כאלה שזה לא בעייתי, פה יש בעיה כי יש מלא ילדים וצריך לדאוג לזה.

עוזי דיין: המסקנה היחידה כרגע, מבחינתנו, היא שצריך לחזק מה שיותר את תנועות הנוער והארגונים, את נקודות הקצה בשטח, ולא ליצור מרכזי כוח במקומות שאחר כך לא יהיו או יעברו למקום אחר.

רם שפע: תודה רבה.

רם שפע: אחרון הדוברים – אבקש ממך לעשות את זה ממש בקצרה – הוא חיליק, סמנכ"ל בחברה להגנת הטבע.

רם שפע: תהיה אפקטיבי, אנחנו ממש חייבים לסיים.

חיליק אברג'ל: תודה רבה על הדיון המעניין.

חיליק אברג'ל: ההזדמנויות נאמרו וגם הסיכונים נאמרו, מה שמטריד אותי בנוסף לדברים שנאמרו כאן זה הרציפות.

חיליק אברג'ל: יש לנו קיץ מאוד מאוד עמוס – אני מדבר לא רק בשם החברה להגנת הטבע אלא באופן כללי – ולפעמים התשובות נוטות בין המשרדים.

חיליק אברג'ל: חגי, אני בקשר אתו על בסיס שבועי, אני מבקש ליצור את המענה הרציף לתשובות, במיוחד בעולמות שקשורים לפדגוגיה, ביטחון ובטיחות, גם אם התשובות זמניות, עד שהדברים יסתדרו באופן מעוגן ומסודר.

חיליק אברג'ל: אפשר לתת תשובות זמניות ולהגיד שהן נכונות לכאן ועכשיו, לפרק זמן קצר עד שהדברים יוגדרו בצורה מאוד מאוד טובה.

חיליק אברג'ל: נקודה אחרונה, אני רוצה לומר בהיבט הפדגוגי שנעשתה עבודה מאוד משמעותית במשרד החינוך בהיבטים הפדגוגיים של עולם המערכת הלא פורמלית.

חיליק אברג'ל: נכון לאמץ אותה ולהשתמש בה, וכמובן, להתאים אותה ולעדכן אותה.

חיליק אברג'ל: החיבור למשרד החינוך, למערכת הפורמלית, יש בו היבטים חיוביים וגם כאלה שפחות, ומכיוון שכך, זו הזדמנות לעשות עדכון.

חיליק אברג'ל: שוב, לא כאן ועכשיו אלא במעלה הדרך, כדי ליהנות מההזדמנות שהמערכת המאורגנת הזאת יוצרת מחדש.

חיליק אברג'ל: תודה רבה.

רם שפע: תודה רבה גם לך.

רם שפע: אני מסכם.

רם שפע: קודם כול, תודה רבה לחברי הכנסת שהגיעו לכאן, וגם לשלומי קסטרו שהגיע לדיון היום.

רם שפע: תודה לכל מי שנכח אתנו בזום.

רם שפע: אמנם לא ניהלתי עדיין עשרות ישיבות של ועדת החינוך, אבל מתוך כל הדיונים שהיו לנו כאן, בדיון הזה רשמתי לעצמי הכי הרבה נקודות דחופות לטיפול ואני מבין שאנחנו באמת באתגר גדול.

רם שפע: לפני שאני מתייחס לכל הנקודות הספציפיות אני רוצה להגיד שאני מרים את הכפפה שהוצעה פה, ואני רוצה להקים צוות מעקב דחוף, יחד עם שני המשרדים – ככל שהם ישלחו נציגים – ועם כל הארגונים הרלוונטיים, וכמובן, נציגות לחברי הכנסת שירצו, כדי שממש בימים הקרובים נתחיל לייצר מעקב שוטף על כל האתגרים שנאמרו פה.

רם שפע: יש לנו פה שלל אתגרים.

רם שפע: אני בטוח שהמשרדים רוצים להצליח במשימה שלהם, אבל נראה לי שהתפקיד שלנו, כגוף פיקוח, בדיוק נועד בדיוק לנקודות האלה בהן יש תפר בין משרדים וחשש שהרבה דברים יכולים ליפול בין הכיסאות.

רם שפע: לכן אני מתכוון להתייחס לזה בשיא הרצינות ולהוביל צוות שיעקוב אחרי כל התהליכים, ונמשיך אותו ככל שנבין שנצטרך.

רם שפע: יכול להיות שבהמשך הדרך נבין שזה יהיה בדמות ועדת משנה, אבל כרגע זה יהיה צוות שנייצר לו דיונים, וכמובן, נזמין את כל הגורמים הרלוונטיים.

רם שפע: אני אומר מראש מניסיוני בהקמת צוותים – לא כל מי שרוצה להיות בצוות יוכל, מכיוון שאז נהיה 200 איש ולא נוכל לייצר אפקטיביות.

רם שפע: לכן אני אומר מראש, קחו בהבנה אם תהיה נציגות כללית של ארגונים וגופים ולא של כל אחד מהם באופן ספציפי.

רם שפע: כמה דברים ספציפיים.

רם שפע: הסיפור של ביטחון ובטיחות הוא סיפור דרמטי.

רם שפע: הוא לא עניין טכני, הוא עניין מהותי.

רם שפע: אנחנו יודעים, וחבר הכנסת דיין התייחס לזה באופן מאוד מדויק בסוף, שיש פער גדול בביטחון ובטיחות בתוך בתי הספר ומחוצה להם, ואנחנו צריכים לוודא שהמעבר יהיה חלק יחסית.

רם שפע: יהיה עכשיו דיון מול משרד האוצר איך זה מתנהל: האם זה נשאר במשרד החינוך תחת האחריות שלהם?

רם שפע: ואם זה עובר למשרד של אלקין, אז איך זה מתנהל, תקציבית ותפקודית?

רם שפע: יש פה אתגר גדול, ונעקוב אחריו.

רם שפע: בכל מה שקשור להחלטת ממשלה 922 עבור החברה הערבית – גם חבר הכנסת טאהא התייחס לזה וגם שלומי התייחס לזה – אני מקווה שאי-הניצול לא מומש בממשלות הקודמות לא בגלל שיקולים פוליטיים אלא משיקולים טכניים.

רם שפע: אני מקווה.

רם שפע: אני יודע שבשיקול הפוליטי שלי הצרכים של האזרחים הערבים בישראל, ודאי ביחס לכל מה שקשור בחינוך, חייבים לקבל התייחסות שוויונית מאתנו.

רם שפע: אני מתחייב גם פה לעקוב ולנסות לעשות הכול כדי שהכסף שכבר הוחלט עליו ימומש, ייצא ויוכל לסייע לייצר כמה שיותר צמצום פערים, שלא סוד שגם כך הם קיימים.

רם שפע: לגבי האישורים לקיץ – גם תנועות הנוער, גם ארגוני הנוער, גם הקייטנות – אנחנו בדרמה, זה ברור לי.

רם שפע: אני לא ממעיט בסיכון שיש לנו בשבועות הקרובים.

רם שפע: השר התייחס לזה וגם השר ואני דיברנו על זה בימים האחרונים, שברור שצריך לפנות למשרד הבריאות ולנסות לייצר המלצות חדשות לאופן שבו אתם יכולים לקיים גם את הפעילות שלכם בחוץ וגם את הפעילות בפנים.

רם שפע: אני מצוי בפרטים, וגם ראיתי את המסמך שהמשרד הוציא בסוף מאי.

רם שפע: גם אחרי הנושא הזה מתכוונים לעקוב.

רם שפע: הפיצול במועצת התלמידים – איתי, לא שכחתי שרציתי שתשלים את דבריך, אבל אני יודע שניפגש פה עוד הרבה ואני גם קשוב אליכם ביום-יום.

רם שפע: גם הנושא הזה ייבדק ונבין איך אפשר למזער גם אצלכם את הנזק שהוא כמובן משמעותי.

רם שפע: רשמתי עוד הרבה נקודות, אבל מכיוון שאנחנו מקימים צוות לא אעבור עכשיו על כל הנקודות.

רם שפע: גם ייצא סיכום מסודר שיהיה באתר ותוכלו לראות.

רם שפע: צוות הוועדה המסור ידאג לזה, ובהקשר הזה אפשר להיות רגועים.

רם שפע: נקודה אחרונה – השר אלקין התייחס לזה ואני מתייחס לזה גם פה – ברור שאנחנו באתגר תקציבי ענק, לאור הפיצול וגם בלי קשר לפיצול, לקראת שנת התקציב, ותפקידנו פה, בוועדה, זה לעשות הכול הכל כדי שהכספים יועברו לבסיס וגם התוספות שהיו בשנים האחרונות לא ייפגעו.

רם שפע: בינתיים יושב-ראש ועדת החינוך גם חבר בוועדת הכספים, ולכן זה יסייע לנו.

רם שפע: אני רוצה להודות מאוד לכל מי שנכח.

רם שפע: בשתי דקות של התארגנות אנחנו עוברים לדיון הבא שלנו.

רם שפע: תודה רבה לכל מי שהיה אתנו, אני נועל את הישיבה.